Χάρτης των επαρχιών της διαίρεσης Ρανγκπούρ
Η **Διαίρεση Ρανγκπούρ** (βεγγαλικά: রংপুর বিভাগ) ιδρύθηκε στις 25 Ιανουαρίου 2010, ως η έβδομη διοίκηση του Μπαγκλαντές. Πριν από αυτό, η επαρχία αποτελούταν από 8 βόρειες επαρχίες της Διαίρεσης Ρατζσάχι. Υπάρχουν 58 ουπαζίλα (υποεπαρχίες) εντός των 8 επαρχιών. Είναι η βορειότερη διαίρεση του Μπαγκλαντές και έχει πληθυσμό 15.665.000 κατοίκων στην Απογραφή του 2011.

Οι μεγάλες πόλεις της νέας διαίρεσης είναι η Ρανγκπούρ, το Σαϊντπούρ και το Ντινατζπούρ. Η διαίρεση είναι η έδρα γνωστών εκπαιδευτικών ιδρυμάτων, όπως το Κολέγιο Καρμάικλ, το Πανεπιστήμιο Επιστημών και Τεχνολογίας Χατζί Μοχαμάντ Ντανές, το Κολλέγιο Ιατρικής της Ρανγκπούρ, το Κολλέγιο Δόκιμων της Ρανγκπούρ, το Πανεπιστήμιο Μπεγκούμ Ροκέγια και το Πανεπιστήμιο Επιστημών της Τεχνολογίας του Στρατού του Μπανγκλαντές στο Σαϊντπούρ.

Ο Μανσίνγκ, διοικητής του Αυτοκράτορα Ακμπάρ, κατέκτησε μέρος της Ρανγκπούρ το 1575. Όλη η διαίρεση ήταν υπό τον έλεγχο της Μογγολικής αυτοκρατορίας της Ινδίας το 1686. Οι πόλεις Μουγκαλμπάσα και Μουγκαλχάτ της επαρχίας Κουρίγκραμ φέρουν ακόμα σημάδια της εξουσίας των Μουγκάλ στην περιοχή. Κατά τη διάρκεια της εξουσίας της Μογγολικής αυτοκρατορίας της Ινδίας μέρος της διαίρεσης ήταν υπό το σαρκάρ του Γκοραγκάτ και ένα άλλο μέρος υπό το σαρκάρ του Πιντζαράχ. Το Ρανγκαπούρ Γκοργκάτ αναφέρεται στο Ριγιάζ-ους-Σαλατίν. Κατά τη διάρκεια της πρώιμης περιόδου του ελέγχου της Εταιρείας Ανατολικών Ινδιών η αγροτική εξέγερση Φακίρ-Σανιάσι πραγματοποιήθηκε στη περιοχή.

Η περιοχή έχει οδικές, σιδηροδρομικές και αεροπορικές συνδέσεις με άλλες διαιρέσεις και την πρωτεύουσα. Υπάρχουν 21 τρένα ταχείας διαδρομής από την διαίρεση που πηγαίνουν σε άλλα μέρη της χώρας. Υπάρχουν τρία αεροδρόμια στην διαίρεση, όπως το αεροδρόμιο του Σαϊντπούρ.

Επαρχίες
--------

* Επαρχία Θακουργκαόν
* Επαρχία Ρανγκπούρ
* Επαρχία Παντσαγκάρ
* Επαρχία Νιλφαμάρι
* Επαρχία Λαλμονιρχάτ
* Επαρχία Κουριγκράμ
* Επαρχία Γκαϊμπάντα
* Επαρχία Ντινατζπούρ

Δείτε επίσης
------------

* Διαιρέσεις του Μπαγκλαντές
* Επαρχία Ρανγκπούρ

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 9  Ιουλίου 2017.
2. ↑  Rajib Mondal (2012). «Rangpur Division». Στο: Sirajul Islam and Ahmed A. Jamal. *Banglapedia: National Encyclopedia of Bangladesh* (Second έκδοση). Asiatic Society of Bangladesh.
3. ↑  Nasrin Akhter (2012). «Sarkar». Στο: Sirajul Islam and Ahmed A. Jamal. *Banglapedia: National Encyclopedia of Bangladesh* (Second έκδοση). Asiatic Society of Bangladesh.

Εξωτερικοί σύνδεσμοι
--------------------

* Πολυμέσα σχετικά με το θέμα  Rangpur Division στο Wikimedia Commons

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διαιρέσεις του Μπανγκλαντές |
| --- |
|  |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| 
Map indicating the extent of Mymensingh Division within Bangladesh
**Μίμενσινγκ**
 | 
Map indicating the extent of Barisal Division within Bangladesh
**Μπαρισάλ**
 | 
Map indicating the extent of Dhaka Division within Bangladesh
**Ντάκα**
 | 
Map indicating the extent of Rangpur Division within Bangladesh
**Ρανγκπούρ**
 | 
Map indicating the extent of Rajshahi Division within Bangladesh
**Ρατζσάχι**
 | 
Map indicating the extent of Sylhet Division within Bangladesh
**Σιλέτ**
 | 
Map indicating the extent of Chittagong Division within Bangladesh
**Τσιταγκόνγκ**
 | 
Map indicating the extent of Khulna Division within Bangladesh
**Χούλνα**
 |

 |

 |